06.01.2025

# Informasjon til foresatte med elever på vg1 om skoleåret 2025-26

**Innsøking til vg2 skoleåret 2025-26.**Elevene i vgs. søker inntak hvert år. Avdelingsleder pedagogisk støtte og rådgiver/karriereveileder informerer klassene og sørger for at alle våre elever søker innen fristen.  
Skoletilbudet er vedtatt og elever som består alle fag på vg1 vil få plass på vg2.  
Elever som evt. ikke fullfører / består alle fag i juni vil få individuell oppfølging mht. veien videre.  
Skolen kontakter foresatte.

**Valg av programfag.**Elevene som går vg1 idrettsdag (ID) kan velge programfaget matematikk R1 (5 u/t) på vg2, som alternativ til obligatorisk matematikk 2P (3 u/t). Matematikk R1 inngår i opptakskrav til enkelte studier på  
universitet/høgskolenivå. For å ta matematikk R1 bør eleven ha matematikk 1T i vg1.  
Avdelingsleder pedagogisk støtte Runar Elvestad informerer idrettselevene om dette.  
Dersom foresatte har spørsmål kan dere evt. kontakte Runar direkte på epost runar.elvestad@telemarkfylke.no eller på tlf. 99 55 96 69.  
Utover dette er alle programfag for elever på idrettsfag bestemt ut fra fag- og timefordelingsmodellen.

Elevene på studiespesialisering (klassene 1STA, 1STB og 1STC) skal senest 12. februar velge programfag og programfagskombinasjoner for vg2 og vg3.  
Blokkskjema (dvs. mulige fagkombinasjoner) ligger på Teams. Dere kan be elevene vise dere dette dersom behov. Runar kan også besvare spørsmål fra dere via epost eller på telefon.

**Skolen arrangerer et informasjonsmøte for foresatte til elever på vg1 studiespesialisering tirsdag 28. januar kl. 1800-1900 i auditoriet i 3. etasje.** Tema er valg av programfag og programfagskombinasjoner på vg2 og vg3.

Elevene får god informasjon om de ulike programfagene på skolen, bl.a. gjennom et eget opplegg 21. januar. Elevene skal derfor ikke møte på informasjonsmøtet 28. januar.

**Med vennlig hilsen**

**Jon Helge Bergane Runar Elvestad  
rektor avdelingsleder pedagogisk støtte**